
Бүген Татарстан Республикасы Президенты Рөстәм Миңнеханов Россия Прокуратурасы хезмәткәре көненә багышланган тантанада катнашты. Чарада Татарстан Республикасы Дәүләт Советы Рәисе Фәрит Мөхәммәтшин, Татарстан Президенты Аппараты Җитәкесе Әсгать Сәфәров, Татарстан Республикасы Прокуроры Илдус Нәфыйков та катнашты.

Бүген Татарстан Республикасы Президенты Рөстәм Миңнеханов Рус Православие Чиркәвенең Татарстан митрополиясе вәкилләре белән очрашты.

Мондый очрашулар гадәттәгечә Раштуа һәм Крещение бәйрәмнәре кысаларында уза. Рөстәм Миңнеханов православие дине вәкилләрен 7 гыйнварда узган Раштуа бәйрәме белән котлады, дин вәкилләренә төбәктә үзара аңлашып яшәүләре һәм татулык саклауга өлеш кертүләре өчен рәхмәтен белдерде.

Бүгенге очрашу Рус православие чиркәве Казан епархиясенең Казан православие рухи семинариясе территориясендә узды.

Рөстәм Миңнехановны уку йорты янында Казан һәм Татарстан митрополиты Феофан, Казан православие рухи семинариясе ректораты вәкилләре, шулай ук Чистай һәм Түбән Кама епископы Пармен, Әлмәт һәм Бөгелмә епископы Мефодий һәм башкаларкаршы алды.

Казан һәм Татарстан митрополиты Феофан Рөстәм Миңнеханов белән аралашу вакытында республика җитәкчелеге православие дине вәкилләре белән җылы һәм яхшы мөнәсәбәтләрне саклавы турында әйтеп узды. “Республикада кешеләрне милли билгеләре һәм дин буенча аермаулары шатландыра, - диде митрополит Феофан. – Барлык кешеләр дә бертөрле, барысы да тигез, шуңа күрә сезгә рәхмәт, сезне Аллаһ сакласын”.

Моннан тыш, митрополит Феофан белән Рөстәм Миңнеханов семинаристлар өчен тулай торак төзелеше мәсьәләләре турында фикер алышты. Рөстәм Миңнеханов бу мәсьәлә буенча эшләргә йөкләмә бирде.

Авыл хуҗалыгында хезмәт өчен түләү турында бүген ТР Хөкүмәте йортында узган республика киңәшмәсендә ТР Премьер-министры урынбасары - ТР авыл хуҗалыгы һәм азык-төлек министры Марат Әхмәтов хәбәр итте.

Киңәшмәне барлык муниципаль районнар белән Татарстан Республикасы Президенты Рөстәм Миңнеханов видеоконференцэлемтә режимында уздырды. Киңәшмәдә ТР Премьер-министры Алексей Песошин да катнашты.

Марат Әхмәтов хәбәр иткәнчә, тулаем республика агросәнәгать комплексы буенча 2018 елның 11 аенда уртача хезмәт хакы 24,9 мең сум булды, шул исәптән авыл хуҗалыгы буенча - 22,4 мең сум, с ростом к уровню 2017 елга карата 6%ка артык, хезмәт җитештерүчәнлеген арттыру исәбенә - 5%.

Татарстан Республикасында 2019 елда төзелеш һәм капиталь ремонт өлкәсендә 40 республика программасын гамәлгә ашыру планлаштырыла – бу 38 озак сроклы программа һәм ике быелгы программа.


Бүген бу хакта ТР төзелеш, архитектура һәм ТКХ минстры Ирек Фәйзуллин ТР Хөкүмәте йортында узган республика киңәшмәсендә хәбәр итте.


Киңәшмәне барлык муниципаль районнар белән Татарстан Республикасы Президенты Рөстәм Миңнеханов видеоконференцэлемтә режимында уздырды. Киңәшмәдә ТР Премьер-министры Алексей Песошин да катнашты.

Бүген Казанда Татарстан Республикасы Президенты Рөстәм Миңнеханов һәм РФ Югары Суды рәисе урынбасары - Икътисадый бәхәсләр буенча РФ Югары Суды коллегиясе рәисе Олег Свириденко Идел буе округы Арбитраж судында булдылар. Коллектив белән очрашуда Идел буе округы Арбитраж суды рәисе вазифасына кабат Юрий Глазовны билгеләү турында хәбәр ителде. Указны 2018 елның 30 декаберендә Россия Президенты Владимир Путин имзалады.

РФ Югары Суды рәисе урынбасары - Икътисадый бәхәсләр буенча РФ Югары Суды коллегиясе рәисе Олег Свириденко Татарстанга эш визиты белән килде.

Хезмәт хакын вакытында түләмәгән предприятие җитәкчеләренә җитди чаралар күреләчәк. Бүген ТР Премьер-министры Алексей Песошин ТР Хезмәт, мәшгульлек һәм социаль яклау министрлыгының йомгаклау коллегиясендә шундый йөкләмә бирде.

Бүген Казанда Халыкара реконструкцияләү һәм үсеш банкы һәм Татарстан Республикасы Хөкүмәте арасында үзара аңлашу турында меморандум имзаланды.

Татарстан Хөкүмәте ягыннан документка ТР Премьер-министры Алексей Песошин имза куйды.

“Казан” гаилә үзәгендә урнашкан боз шәһәрчегенә барлыгы 200 мең кеше килгән. Бу хакта ТР Хөкүмәте йортында узган брифингта шәһәр Мәдәният идарәсе җитәкчесе Азат Абзалов сөйләде.

Татарстанның күпчелек районнарында хәйрия чараларын үткәрүгә игътибар биргәннәр. Бу хакта ТР Хөкүмәте йортында узган брифингта Татарстан Республикасы Премьер-министры урынбасары Ләйлә Фазлыева хәбәр итте.
Рәсми Татарстан